Un cutremur cu magnitudinea de 5,9 s-a produs în Iran.
Un cutremur cu magnitudinea de 5,9 a zguduit sud-vestul Iranului. Cutremurul s-a produs la o adâncime de doar 10 kilometri. Iranul se confruntă adesea cu seisme majore şi are, în medie, un cutremur pe zi.
Un cutremur cu magnitudinea de 5,9 a zguduit sud-vestul Iranului, de-a lungul Golfului Persic, anunţă ABC News. Cutremurul a fost urmat de cel puţin trei replici.Agenţia de presă iraniană IRNA relatează că cel puţin o persoană a fost rănită.Iniţial, s-a raportat că magnitudinea cutremurului a fost de 5,8 şi la o adâncime de 10 kilometri. Un cutremur de acest gen poate provoca daune considerabile, iar cele la adâncime mică, cum este cazul aici, pot duce la daune şi mai mari.Epicentrul a fost la aproximativ 100 de kilometri de centrala nucleară Bushehr. Nu există informaţii cu privire la eventuale pagube, însă centrala a fost construită pentru a rezista la cutremure cu o magnitudine de 8.Iranul se confruntă adesea cu seisme majore şi are, în medie, un cutremur pe zi. În 2003, un cutremur cu magnitudinea de 6,6 a lovit oraşul Bam, ucigând 26.000 de oameni. Un altul, cu magnitudinea de 7, a lovit vestul Iranului în 2017, iar peste 600 de persoane şi-au pierdut în viaţa şi peste 9.000 de persoane au fost rănite.